Last viewed - JHF 2008 28429 - Julianne hough france
Dimensions: 634 x 654 pixels UV-Painting Gel - Fruity, 5ml | UV-Painting Gel | Nail Art Gel | LED- / UV-Gel | Produkte | Nails2000
UV-Painting Gel - Fruity, 5ml 4 maniere om die griepvirus uit jou huis weg te hou - Goeie Huishouding
Tuis » 4 maniere om die griepvirus uit jou huis weg te hou
Dis tyd om griep die trekpas te gee! Deur Katie Avis-Riordan
Ons huise kan baie vuilgoed, kieme en bakterieë aantrek en sodoende ’n teelaarde vir virusse, spesifiek die griepvirus, word. As ons gesond wil bly, is dit belangrik om die virusse wat in ons huise skuil, deur middel van voorkoming en beheer uit te roei.
Die wetenskaplike Jason Tetro, ’n besoekende professor van immunologie aan die Universiteit van Guelf, het in ’n artikel vir The Conversation die beste maniere beskryf om die griepvirus uit jou huis te elimineer. Hy wys daarop dat jy jou huis soos ’n hospitaal moet behandel om dit ’n gesonde, veilige ruimte te maak.
Hier is vier maniere waarop jy die verspreiding van infeksie in jou huis kan verminder.
1. Moenie aan jou gesig vat nie
Griep word via druppels of soms deur die lug van mens tot mens oorgedra. Om aan besmette oppervlakke, ook bekend as “fomiete”, te raak kan die virus ook aan jou liggaam oordra. Om hierdie rede behoort jy nie aan jou gesig te vat nie aangesien dit die risiko om virusse op te doen, verhoog.
2. Vernietig die griepvirus met stoom
Die beste manier om ’n infeksie te voorkom en te beheer is om te keer dat mense in besmette areas kom. In ’n huis is dit egter nie sommer moontlik nie. Wat jy wel kan doen, is om virusse wat op oppervlakke voorkom, te elimineer deur dit te ontsmet.
Jy kan virusse doodmaak deur tafels, toonbanke en werkoppervlakke met ’n reinigingsmiddel, verdunde bleikmiddel of waterstofperoksied af te vee. ’n Ander, meer natuurlike manier om die virus uit te roei, is om stoom te gebruik. Jy kan sommer jou stoomreiniger of humidifiseerder inspan.
3. Ontsmet jou TV-afstandbeheerders
Dit is maklik om te onthou om oppervlakke in die kombuis en badkamer te ontsmet, maar wat van die vergete hoekies waar kieme dikwels broei? Onthou om op “hoë-aanraking oppervlakke” te fokus – areas waaraan almal in die huis dikwels raak.
In die huis bestaan hierdie oppervlakke uit kombuishandvatsels, krane, ligskakelaars, deurknoppe en TV-afstandbeheerders. Dié oppervlakke is van die vernaamste bronne vir griepbesmetting en behoort so dikwels moontlik ontsmet te word. Let daarop dat griep tot 24 uur op oppervlakke aansteeklik kan bly.
4. Was gereeld hande
Dit is nie net die oppervlakke in jou huis wat kiemvry gehou moet word nie, maar jou hande ook. Jy behoort jou hande te was nadat jy met enige verdagte oppervlak in aanraking gekom het. Was met seep en water of ’n handreiniger. Dit sal die oordrag van griep en ander patogene soos verkoue, velinfeksies en die hoogs aansteeklike norovirus voorkom.